Projektforslag fra [adresse] for etablering af transmissionsledning til 
Fårvang 
Sagsfremstilling 
109.     Projektforslag fra [adresse] for etablering af transmissionsledning til 
Fårvang - Åbent 
  
  
SAGENS INDHOLD 
[adresse] har i september 2014 fremsendt ”Projektforslag for etablering af transmissionsledning i 
forbindelse med fusion af [adresse]. 
& Hammel Fjernvarme A.m.b.a.” med anmodning om kommunens godkendelse.  
  
Projektets formål er at etablere en transmissionsledning i forbindelse med fusionen mellem [adresse] og 
[adresse]. Derved vil de eksisterende fjernvarmekunder i Fårvang delvist blive forsynet med fjernvarme 
fra Hammel til en lavere og mere stabil varmepris. Fusionen er i sommeren 2014 vedtaget og underskrevet af 
bestyrelserne ved begge varmeværker med virkning fra 1. maj 2015. 
  
Da den planlagte varmetransmissionsledning er beliggende i både [adresse] og [adresse], er 
projektforslaget fremsendt til samtidig behandling i begge kommuner. Den del af projektforslaget, der omhandler 
udvidelse af [adresse] forsyningsområde til også at omfatte selve [adresse], behandles dog kun af 
Silkeborg Kommune.  
  
Afstanden mellem de to byer er ca. 10 km. Den ansøgte transmissionsledning har en total længde på ca. 5,3 km, da 
den ønskes tilsluttet en eksisterende transmissionsledning, som i dag forsyner Gjern med varme fra Hammel 
Fjernvarme.  
  
Det samlede tracé kan ses i bilag 1 i vedlagte projektforslag, hvor hele den ansøgte strækning er markeret med rødt.
Transmissionsledningens præcise placering langs [adresse] og [adresse] kendes dog først, når der er gennemført en 
detaljeret projektering af tracéet. 
  
VURDERING 
På baggrund af oplysningerne i vedlagte projektforslag vurderer Teknik og Kultur, at projektet som helhed er både 
 
Teknik- og 
Miljøudvalget 
6. november 2014 
Sagsnr. 710-2014-
56935 
Dok.nr. 710-2014-
226771 
Sagsbehandler 
DPLVSO 
  
Tidl. politisk behandling 
  
Forventet sagsgang 
TM-U 
Lovgrundlag 
Lov om varmeforsyning. Bekendtgørelse om 
godkendelse af projekter for kollektive 
varmeforsyningsanlæg 
samfundsøkonomisk og miljømæssigt fordelagtigt. 
  
Teknik og Kultur vurderer, at en fusion mellem de to værker giver mulighed for samdrift af de tekniske anlæg placeret 
i de to byer. Samdriften gør det muligt at udnytte bortkølet affaldsvarme og samtidig opnå en bedre udnyttelse af 
affaldsvarmeanlægget i Hammel.  
  
Ved sammenlægning af de to værker vil der endvidere være mulighed for store besparelser på 
administrationsomkostningerne i Fårvang. Ved etablering af en transmissionsledning mellem byerne, kan Hammel 
Fjernvarme forsyne forbrugerne i Fårvang med overskudsvarme fra maj til oktober og delvist også i både april og 
november. 
  
[adresse] er ansvarlig for projektet og kan levere den nødvendige varmemængde til Fårvang ved 
produktion af varme på det eksisterende anlæg og med den kapacitet, der i forvejen er godkendt af både [adresse] 
Kommune og Miljøstyrelsen i henhold til både varmeforsyningsloven og [adresse] gældende 
miljøgodkendelse. [adresse] forventer, at de kan forsyne forbrugerne i Fårvang med fjernvarme fra primo 
2015. 
  
Det samlede projekt indebærer en investering for [adresse] på 11,5 mio. kr. ekskl. moms. 
[adresse] beregninger viser, at fjernvarmeudvidelsen vil bidrage med et positivt årligt resultat til Hammel 
Fjernvarmes øvrige drift, vedligeholdelse og administration, på mellem 175.000 kr. og 806.000 kr. eksklusiv moms, 
afhængigt af, om de eksisterende lån i Fårvang fastholdes, eller om der optages nye lån. 
  
Projektets beregninger viser, at en gennemførelse af projektet over 20 år, vil medføre en samfundsøkonomisk fordel 
på 3,2 mio. kr.  
  
Energi- og miljømæssige beregninger viser, at der ved gennemførelse af projektet vil være en samlet udledning på 
1.021 tons CO2-ækvivalenter mod 1.203 tons ved den nuværende forsyning alene fra [adresse], svarende 
til en besparelse på ca. 15 % over 20 år.    
  
Favrskov Kommunes godkendelse af projektet er betinget af, at det samlede projektforslag godkendes af Silkeborg 
Kommune, at der gennemføres en VVM-screening af det endelige tracé og at samtlige berørte grundejere høres om 
projektet, inden arbejdet påbegyndes. [adresse] er selv ansvarlig for at indhente eventuelle øvrige 
fornødne tilladelser til brug for realiseringen af projektet. 
  
INDDRAGELSE/KOMMUNIKATION 
Når [adresse] kender den præcise placering af transmissionsledningen, vil grundejere langs 
transmissionsledningen blive informeret om projektforslaget og om arbejdets udførelse. Samtidigt vil grundejerne 
blive informeret om deres rettigheder i forbindelse med ekspropriation og erstatning, hvis traceet kommer i berøring 
med deres grundarealer. Hvor det ikke er muligt at indgå frivillig aftale, vil ledningsnettet blive etableret ved 
ekspropriation. Denne problemstilling vil i så fald blive behandlet i en særskilt sag. 
  
  
  
ØKONOMISKE KONSEKVENSER 
[adresse] forventer ikke at ansøge om kommunegaranti til projektet, og projektets gennemførelse får 
ingen økonomiske konsekvenser for Favrskov Kommune. 
  
INDSTILLING 
Teknik- og kulturdirektøren indstiller til Teknik- og Miljøudvalget: 
  
1.    At ”Projektforslag for etablering af transmissionsledning i forbindelse med fusion af [adresse] 
A.m.b.a. & Hammel Fjernvarme A.m.b.a.” godkendes.  
  
BESLUTNING 
  
Bilag 
  
  
  
  
Teknik- og Miljøudvalget, 6. november 2014: 
Fraværende: Ingen 
  
Godkendt. 
Projektforslag for etablering af 
transmissionsledning ifm. fusion af Fårvang 
Varmeværk og [adresse] 
710-2014-231047 
